
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 26ης (τακτικής) συνεδρίασης του Δημοτικού Συμβουλίου του Δήμου Πύργου

Αριθμ. Αποφ. 306/2011

ΘΕΜΑ: Λήψη απόφασης συμπλήρωσης της υπ’ αριθ. 151/11 απόφασης του Δ.Σ περί εγκρίσεως της υπ’ αριθ. 12/11 μελέτης με τίτλο: «Διαχείριση στερεών αποβλήτων – Μίσθωση μηχανημάτων» προϋπολογισμού 349.179€ και καθορισμός του τρόπου εκτέλεσής της (με δημοπρασία)» με την έγκριση δημοσίευσης της περίληψης διακήρυξης της δημοπρασίας σε μια τοπική εφημερίδα
    
Στον Πύργο και στο Δημοτικό Κατάστημα σήμερα την 21 του μηνός Ιουλίου, του έτους 2011, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 32955/15-7-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).
      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 28 και ονομαστικά οι κ.κ:

ΠΑΡΟΝΤΕΣ: 
1. Καννής Ευστάθιος – Πρόεδρος, 2. Σκαρτσιάρης Παναγιώτης – Αντιπρόεδρος, 3. Καράμπελας Αντώνης, 4. Παναγόπουλος Ιωάννης, 5. Παναγόπουλος Βασίλειος, 6. Αργυρόπουλος Ιωάννης του Γεωργίου, 7. Αριστειδόπουλος Χαράλαμπος,8. Θεοδωρέλος – Χαρίτος Γεώργιος,9. Δημουλιάς Λεωνίδας, 10. Ζέκιος Λεωνίδας, 11. Κωνσταντόπουλος Σπυρίδων, 12.  Τζίνη Διονυσία, 13. Φραγκαντώνης Παναγιώτης, 14. Ανδρικόπουλος Ανδρέας, 15. Ανδρικόπουλος Φώτιος, 16. Αντωνέλος Δημήτριος, 17. Αργυρόπουλος Ιωάννης του Παναγιώτη, 17. Λιατσής Γαβριήλ – Επικεφαλής της Μείζονος Μειοψηφίας, 19. Δημόπουλος Φώτιος 20. Ανδριόλας Γεώργιος, 21. Σεϊντής Βασίλειος, 22. Κουρμπανάς Γεώργιος, 23. Λιατσής Δημήτριος, 24. Γεράνιος Κων/νος, 25. Αγγελακοπούλου Ανδριάνα, 26. Γιάνναρος Χρήστος – Επικεφαλής της παράταξης «Λαϊκή Συσπείρωση», 27. Καραμπέτσος Αθανάσιος, 28. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου»

ΑΠΟΝΤΕΣ: 
1. Τζουανόπουλος Δημήτριος – Γραμματέας, 2.  Βαρελάς Ιωάννης,  3. Κοτσιλίμπας Γεώργιος, 4. Μπίρμπας Κων/νος 5. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.
   
Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του Δημοτικού Συμβουλίου το 8ο θέμα της ημερήσιας διάταξης με τίτλο: [Λήψη απόφασης συμπλήρωσης της υπ’ αριθ. 151/11 απόφασης του Δ.Σ περί εγκρίσεως της υπ’ αριθ. 12/11 μελέτης με τίτλο: «Διαχείριση στερεών αποβλήτων – Μίσθωση μηχανημάτων» προϋπολογισμού 349.179€ και καθορισμός του τρόπου εκτέλεσής της (με δημοπρασία)» με την έγκριση δημοσίευσης της περίληψης διακήρυξης της δημοπρασίας σε μια τοπική εφημερίδα] και ανέφερε:
«Με την υπ’ αριθ. 151/11 απόφασή του, το Δημοτικό Συμβούλιο ενέκρινε την 12/11 μελέτη με τίτλο «Διαχείριση στερεών αποβλήτων – Μίσθωση μηχανημάτων», προϋπολογισμού 349.179 € με ΦΠΑ και καθόρισε να εκτελεσθεί η μίσθωση με δημοπρασία.
Με την 2162/11 έγγραφη εισήγηση του Αντιδημάρχου Τεχνικών Υπηρεσιών και Περιβάλλοντος, ζητείται από το σώμα η συμπλήρωση της αναφερόμενης απόφασης με την έγκριση της δημοσίευσης της περίληψης διακήρυξης της δημοπρασίας, στην τοπική Εφημερίδα «ΠΡΩΙΝΗ» (μία φορά).
Σύμφωνα με την παρ. 2 του άρθρου 4 του Π.Δ 270/81  περίληψη της διακήρυξης δημοπρασίας, δύναται να δημοσιεύεται σε μία τοπική εφημερίδα, μετά από απόφαση του Δημοτικού Συμβουλίου, λόγω της σπουδαιότητας του θέματος.


Κατόπιν αυτού προτείνεται  λόγω της σοβαρότητας του θέματος και για λόγους διαφάνειας, η δημοσίευση της περίληψης διακήρυξης της δημοπρασίας μίσθωσης μηχανημάτων για το δεματοποιητή, στην τοπική εφημερίδα «ΠΡΩΙΝΗ» σύμφωνα με την εισήγηση του Αντιδημάρχου.
Το Δημοτικό Συμβούλιο Πύργου

Λαμβάνοντας υπόψη:

1. Το άρθρο 65  του Ν. 3852/10

2. Την υπ’ αριθ. 151/11 απόφαση του Δ.Σ που επικυρώθηκε με την 39279/1536/16-5-2011 απόφαση του Γενικού Γραμματέα Αποκεντρωμένης Διοίκησης Πελοποννήσου Δυτικής Ελλάδος και Ιονίου,
3. Την 2162/11 έγγραφη εισήγηση του Αντιδημάρχου Τεχνικών Υπηρεσιών και Περιβάλλοντος κ. Β. Παναγόπουλου,
4. Το Π.Δ 270/81 άρθρο 4 παρ. 2, μετά από διαλογική συζήτηση,

Α π ο φ α σ ί ζ ε ι


Ομόφωνα συμπληρώνει την υπ’ αριθ.151/11 απόφαση του Δημοτικού Συμβουλίου με τίτλο:[έγκριση της υπ’ αριθ. 12/11 μελέτης με τίτλο  «Διαχείριση στερεών αποβλήτων – Μίσθωση μηχανημάτων» προϋπολογισμού 349.179€ και καθορισμός του τρόπου εκτέλεσής της (με δημοπρασία)] εγκρίνοντας να δημοσιευθεί η περίληψη της διακήρυξης της εν λόγω δημοπρασίας, στην τοπική εφημερίδα «ΠΡΩΙΝΗ» (μία φορά), λόγω της σοβαρότητας του θέματος και προκειμένου να υπάρξει διαφάνεια στη διαδικασία, μέσω της ευρείας δημοσιοποίησης.

Οι Δημοτικοί Σύμβουλοι κ.κ Λεωνίδας Ζέκιος, Ανδρέας Ανδρικόπουλος, Γαβρίλης Λιατσής, Φώτης Δημόπουλος, Αθανάσιος Καραμπέτσος, Ιωάννης Σεφερλής, Π. Σκαρτσιάρης, είχαν αποχωρήσει απ’ τη συνεδρίαση, όταν τέθηκε προς συζήτηση και έγκριση το θέμα . 
Η παρούσα απόφαση έλαβε αύξοντα αριθμό   306 /2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ
  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ
Ακριβές Απόσπασμα

εκ των πρακτικών του Δ.Σ.

Πύργος 17 – 8  - 2011

Ο ΔΗΜΑΡΧΟΣ
ΜΕΔ

